**2 тур 2016-2017г.**

**5 - 8 кластар өсөн интернет-олимпиада һорауҙары**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе нисек атала?

***Яуап: 1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе текст тип атала. Текст- тамамланған телмәр берәмеге. Ул- тематик, мәғәнәүи логик композицион һәм үҙ- ара грамматик яҡтан бәйләнгән һөйләмдәр берләшмәһе. Текст күләме яғынан ҙур ҙа бәләкәй ҙә була ала ул һәр ваҡыт тамамланған уй- фекерҙе хәбәр итә. Текстың исеме була. Ул билдәле бер темаға бағышлана, грамматик, логик бәйленешле һәм теманы асыуға булышлыҡ итеүсе ҡатмарлы синтаксик яҡтан бөтөн төҙөлмөлөрҙән тора.***

1. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан.* ***Ул*** *1930 йыл ойошторолған.* ***Уның***  *майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай.* ***Унда*** *эшләүселәрҙең күҙәтеүе аҫтында бөтә йәнлектәр һәм* ***ҡоштар*** *йәшәй. Ғалимдар* ***унда*** *йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

***Өфө – Башҡортостандың баш ҡалаһы. Өфөнө ике яҡлап уратып Ағиҙел йылғаһы аға.* *Уның урамдары киң, оҙон һәм матур.* *Өфөлә төрлө заводтар һәм фабрикалар күп. Беҙҙең райондан Өфөгә поезд, самолет һәм пароход менән барып була. Күп ерҙәрҙән автобус менән киләләр.***

1. Килтерелгән миҫалдың стилен билдәләгеҙ:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.* ***Яуап: Әҙәби телмәр, матур әҙәбиәт стиле.***

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

***Йәштәш (доминанта) – тиңдәш, ҡорҙаш, тиҫтер, тиң, бер йылғы, бер йәштә.***

***Ҡолау (доминанта) - йығылыу, тәгәрәү, ҡолап китеү, ауыу.***

***Яратыу (доминанта) - һөйөү, оҡшатыу, яҡын күреү, ғашиҡ булыу, күҙ төшөү, хушһыныу.***

 ***Ваҡыт (доминанта) - мәл, дәүер, саҡ, осор, миҙгел, заман.***

***Матур (доминанта) - сибәр, һылыу, гүзәл, зифа, һомғол, һөйкөмлө.***

***Сабый (доминанта) - йәш бала, бәләкәс, бәпес, бәләкәй бала, бәпәй.***

***Был һүҙҙәр синоним һүҙҙәр, сөнки төрлөсә яңғыраһа ла улар бер үк мәғәнәне аңлаталар****.*

1. Рус телендә бирелгән фразеологизмдарҙың башҡорт телендәге парҙарын тап:

*Два сапога пара-* ***Силәгенә күрә ҡапҡасы.***

*Душа нараспашку –* ***Күңеле киң. Яҡшы кәйеф.***

*Глаза на мокром месте –* ***Йомшаҡ күңелле кеше.***

*Сыграть в ящик –* ***Теге донъяға китеү. Аяҡ һуҙыу.***

*Кот наплакал -* ***Бик әҙ генә.***

*Бить баклуши –* ***Бушты бушҡа ауҙарыу. Ҡомдан арҡан ишеү. Иләк менән һыу ташыу.***

*Пристал как банный лист –* ***Дегәнәк кеүек йәбешеү.***

*Водить за нос –* ***Тишек кәмәгә ултыртыу. Төпһөҙ санаға ултыртыу. Кәкре ҡайынға терәтеү.***

*Выеденного яйца не стоит* ***– Бер нәмә лә тормай.***

*На душе кошки скребут –****Күңелде ҡырыу.******Күңел китеү. Күңелһеҙләнеү. Кәйеф ҡырылыу.***

1. Бирелгән фразеологик берәмектәрҙең мәғәнәләрен аңлатығыҙ:

*Алты барып йәйәү ҡайтҡан-* ***бушҡа йөрөү.***

*Борсаҡ сәсә-* ***бик ныҡ******маҡтаныу.***

*тирмәне шәп тарта –* ***ашауға бик шәп.***

*теш ҡайрау –* ***үсләшеү,янау, асыу һаҡлап, уҫал ниәт тотоу.***

 *ҡойороҡ болғау –* ***ярамһаҡланыу, ҡуштанланыу.***

*мамай заманында –* ***әллә ҡасан, бик күптәнге,*** ***бик элек булған.***

*дөйә ҡойроғо ергә еткәс-* ***булмай, тормошҡа ашмай торған йәки булыры бик алыҫ эш-хәл,*** ***бер ҡасан да булмаясаҡ.***

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

***Бо -*** *асыҡ,* ***рон*** *– ябыҡ,* ***ғо*** *– асыҡ -* ***тһтһттһ***

***Арыҫ*** *– ябыҡ,* ***лан*** *– ябыҡ -* ***һтһттһт***

***Ет*** *– ябыҡ,* ***меш*** *– ябыҡ* ***- һттһт***

***Мө*** *– асыҡ,* ***хәб*** *–ябыҡ,* ***бәт*** *–ябыҡ -* ***тһтһттһт***

***Ҡур*** *–ябыҡ,* ***ҡаҡ –****ябыҡ -* ***тһттһт***

***Ал*** *–ябыҡ,* ***маш*** *– ябыҡ,* ***сы*** *–асыҡ –* ***һттһттһ.***

1. ***Ҡара диңгеҙ*** *һүҙенең яһалышын аңлатып яҙырға?*

***Яуап: Ике йәки бер нисә тамырҙан йә нигеҙ һүҙҙән яһалып, бер төшөнсә белдергән һүҙҙәр ҡушма һүҙ тип атала. Ҡара диңгеҙ- тәүге һүҙе аныҡлаусы мәғәнәһен һаҡлаған ҡушма һүҙ.***

1. ***Юлдаш, ҡурайсы һүҙҙәренең ялғау төрөн билдәләгеҙ?***

 ***Яуап: Яһаусы ялғауҙар. Яһаусы ялғау һүҙҙең тамырына йәки нигеҙенә ҡушылып, тамыр (нигеҙ) һүҙҙең мәғәнәһенә бәйле яңы һүҙ яһай. Яһаусы ялғауҙарға яңы***

1. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н. Нәжми )* Һөйләмдә бирелгән яңғыҙлыҡ исемдәрҙең күплек төрөн билдәләгеҙ?

***Яуап: Яңғыҙлыҡ исемдәр, дөйөмләштереп ҡулланғанда, күплек ялғауы ҡабул итә ала, шул арҡала ундай исемдәр айырым шәхесте, предметты сағылдырыуҙан туҡтай.***

1. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән бирелгән һүҙҙәр ниндәй килештә килгәндәр?

 ***Яуап: Ҡалын хәреф менән бирелгән һүҙҙәр – исемдәр, төп килештә торалар***. ***Илдәр, һыуҙар- күплектә, күлдәк-берлектә.***

1. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе ниндәй һүҙ төркөмөнән килгән?

***Яуап: Һөйләмдең эйәһе - сифат ҡылым.***

1. ***Фото, код, ток һүҙҙәрендәге О хәрефе ҡайһы килеш ялғауында һаҡланмай?***

 ***Яуап:*** ***Фото, код, ток һүҙҙәрендәге*** ***О хәрефе эйәлек һәм төшөм килештә һаҡланмай.***

1. Алмаштарҙың төркөмсәһен билдәләгеҙ: *Ай уға һәр кис ошо һүҙҙе ҡабатлаған…*

***Яуап: уға - зат алмашы, ошо – күрһәтеү алмашы.***

1. Ҡылымдарҙың яһалышын билдәләгеҙ: *ауыҙ ит, күңел ас, ҡаршы ал, хәл йый.*

***Яуап: ауыҙ ит - исем+ҡылым, күңел ас - исем+ҡылым, ҡаршы ал - сифат+ҡылым, хәл йый - исем+ҡылым.***

1. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләмдең әйтелеү маҡсаты буйынса төрөн билдәләгеҙ.

**Яуап: Бирелгән һөйләм әйтелеү маҡсаты буйынса- бойороҡ һөйләм.**

1. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

***Башҡортостаным минең,*** *гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан* ***Бүздәгем минең!*** *Бүздәк һауаһының тәнгә сихәтен, йәнгә рәхәтен былбыл телдәре лә әйтеп бирә алмаҫ, ти торғайны* ***минең әсәйем.*** *Ул саҡта бала-саға ғына* ***инем,*** *ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин Тыуған илкәйемдең ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты! Һағыштарымдан йөрәккәйемә ҡан һарҡыны…Үҙебеҙҙең яҡтың яҙын, көҙөн, ҡышын, йәйҙәрен һағындым. Ҡайҙа һуң* ***һеҙ****, ғәзиз тыуған яҡтарым?! Әле* ***мин*** *диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер* ***инем*** *ҡош булып, Урал бөркөтө булып ҡайтыр* ***инем*** *һеҙҙең янға*! (К. Кинйәбулатова)

1. Бирелгән омонимдарҙың төрөн билдәләгеҙ: *өй (йорт) – өй (бойроҡ һөйкәлешендә ҡылым формаһы )*

***Яуап: омоформа***

1. Антоним, синоним, омоним һүҙлектәре ниндәй төркөмгә ҡарай?

**Яуап: Антоним, синоним, омоним һүҙлектәре лексикология төркөмөнә ҡарай. Лексикология- ул тел ғилеменең лексиканы өйрәнгән бүлеге.**